Апошнія месяцы і дні вучэбнага года былі асабліва багатыя на прафарыентацыйныя мерапрыемствы, бо па звестках Міністэрства адукацыі сярэднюю школу сёлета заканчвае рэкордна нізкая колькасць выпускнікоў– усяго толькі 54 тысячы. Прадстаўнікі ўсіх факультэтаў універсітэта прымалі ўдзел у святах апошняга званка школ, гімназій і ліцэяў Мінска і Мінскага раёна, шэрагу абласцей краіны. Да гэтай работы далучыліся нават студэнты завочнай формы атрымання адукацыі. Так, навучэнцы 31-й і 41-й груп факультэта пачатковай адукацыі правялі прафарыентацыйныя сустрэчы з выпускнікамі ўстаноў адукацыі Мінскай, Гродзенскай і Брэсцкай абласцей.